**CU TINE...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu Tine-aş vrea ca să împart Isuse, tot ce-mi dai

Pe-aripa Harului curat cu Tin, s-ajung în Rai!

În viaţa mea de pe pământ să fiu tăcut, smerit

Cu Tine, mângâieri s-aduc la cel ce e lovit!

Din bucuria ce mi-o dai la toţi să dăruiesc

Cântarea cerului s-ascult, cu Tine, eu doresc

Când trec prin val şi prin furtuni, când nimănui nu-i pasă

De sânt cu Tine, faci minuni când marea-i furtunoasă.

Cu Tine cântul să-mi înalţ din lacrimi şi durere...

Prin el, Tu să trimiţi de Sus, izvor de mângâiere

Peste acei ce zac demult în patimi şi robie...

Şi să le dai, Doamne şi lor din Sfânta-Ţi Bucurie...

Şi inima, şi harfa mea, azi Ţi le dăruiesc!

Căci fără Tine nu-i cuvânt nici cânt, dumnezeiesc

Şi nu-i iubire.. şi nici rai.. nici flori şi nu-i nici Soare...

Cu Tine, inima-nfloreşte-aşa, ca şi o floare!

Când voi ajunge-acolo, Sus, voi mulţumi mereu,

C-ai fost cu mine-n orice zi, la bine şi la greu!

28.08.2015